turjo4nis/wikipedia-bn-dump-20250701 huggingface dataset:
চিত্রিত পি-উ

চিত্রিত পিউ (বৈজ্ঞানিক নাম: Tringa erythropus), তিলা লালপা বা চিট্টো পি-উ Scolopacidae (স্কলোপ্যাসিডি) গোত্র বা পরিবারের অন্তর্গত Tringa (ট্রিঙ্গা) গণের অন্তর্ভুক্ত এক প্রজাতির পানিকাটা পাখি। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। চিত্রিত পিউর বৈজ্ঞানিক নামের অর্থ লালপায়ের জলচর পাখি (গ্রিক: trungas = অ্যারিস্টটল বর্ণিত জলচর পাখি, eruthropous = লাল পায়ের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৭ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

আকার 

পিউ পাখির মাপ ৩৩ সেন্টিমিটার। বুক ও পেট সাদা রঙের, কপাল,মাথা ও ঘাড় ছাই-বাদামি রঙের, পিঠ চকচকে ছাই-ধূসর, তার ওপর অসংখ্য সাদাটে ছিট-ছোপ থাকে। পা লম্বা, পায়ের রং কমলা-হলুদ, লম্বা নলাকার ঠোঁটের গোড়া লাল, বাকিটা কালচে ধূসর। চোখের ওপর দিয়ে চওড়া সাদা একটি টান আছে। লেজের গোড়ার উপরিভাগ সাদা। লেজের আগার দিকের ওপরে সুবিন্যস্তভাবে সাদা ও কালো রেখা আড়াআড়িভাবে টানা। পালকের উপরিভাগের পেছন দিকে সাদা সাদা ছোট ছোট চৌকো ছোপ আঁকা।

খাদ্য 
পিউ পাখির মূল খাদ্য এদের কুচোমাছ, ব্যাঙাচি, জলজ পোকা,পতঙ্গ,লার্ভা ও সুতোপোকা ইত্যাদি। ছোট গুগলি শামুকও খায়।

স্বভাব 
পিউ পাখি জোড়ায় চলে, ছোট দলে বা বড় দলে চলে এরা। ভালো সাঁতার জানে। লম্বা ঠোঁট জলের তলার কাদায় সেধিয়ে দিয়ে সামনে-পেছনে ও ডানে-বাঁয়ে চালাতে ওস্তাদ। প্রয়োজনে ডুবও দেয়। এক পায়ে ভর করে ঘুমায়। সতর্ক এই পাখি হাওর,বিল,মাঠ,ঝিলসহ উপকূলেও চরে।

প্রজনন 
প্রজনন ঋতুতে রং হয় কালো, পিঠ-ডানা ও লেজের উপরিভাগে সূক্ষ্ম সূক্ষ্ম সাদা ছিট থাকে অসংখ্য। পা হয় আলতা লাল রঙের।

গ্যালারি

তথ্যসূত্র

গ্রন্থপঞ্জি 
 
 Pereira, S. L., & Baker, A. J. (2005). Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). Condor 107 (3): 514–526. DOI: 10.1650/0010-5422(2005)107[0514:MGEFPE]2.0.CO;2 HTML abstract

বহিঃসংযোগ 

 Avibase

ট্রিঙ্গা
জলচর পাখি
পরিযায়ী পাখি
এশিয়ার পাখি
ইউরোপের পাখি
আফ্রিকার পাখি
উত্তর আমেরিকার পাখি
বাংলাদেশের পাখি
ভারতের পাখি
১৭৬৪-এ বর্ণিত পাখি
রাশিয়ার পাখি
পিটার সিমোন পালাস কর্তৃক নামকরণকৃত ট্যাক্সা
চৌধুরী মুঈনুদ্দীন

চৌধুরী মুঈনুদ্দীন (জন্ম ২৭ নভেন্মর ১৯৪৮) ১৯৭১ সালের ১৬ ডিসেম্বর বাংলাদেশের মুক্তিযুদ্ধে চূড়ান্ত বিজয়ের আগমুহূর্তে বুদ্ধিজীবী হত্যাকাণ্ডের পরিকল্পনা ও বাস্তবায়নের অন্যতম হোতা, গুপ্তঘাতক আলবদর বাহিনীর নেতা। মুক্তিযুদ্ধের অব্যবহিত পরেই তিনি বাংলাদেশ থেকে পালিয়ে যুক্তরাজ্যে আশ্রয় নেন এবং সেখানকার নাগরিকত্ব গ্রহণ করেন।

জন্ম ও শিক্ষাজীবন

কর্মজীবন

বুদ্ধিজীবী হত্যার রায় 
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ১৮ জন বুদ্ধিজীবীকে অপহরণের পর হত্যার দায়ে ফাঁসি দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। তার বিরুদ্ধে আনা ১১টি অভিযোগই সন্দেহাতীতভাবে প্রমাণিত হয়েছে।

মুঈনুদ্দীন-আশরাফের হত্যাযজ্ঞের শিকার ১৮ বুদ্ধিজীবী 
মুঈনুদ্দীন ও আশরাফুজ্জামানের বিরুদ্ধে মামলায় একাত্তরে যে ১৮ জন বুদ্ধিজীবীকে হত্যার অভিযোগ প্রমাণিত হয়েছে, তারা হলেন: দৈনিক ইত্তেফাক-এর কার্যনির্বাহী সম্পাদক সিরাজুদ্দীন হোসেন, পিপিআইয়ের (পাকিস্তান প্রেস ইন্টারন্যাশনাল) প্রধান প্রতিবেদক সৈয়দ নাজমুল হক, দৈনিক পূর্বদেশ-এর প্রধান প্রতিবেদক এ এন এম গোলাম মোস্তফা, বিবিসির সাংবাদিক নিজাম উদ্দিন আহমেদ, শিলালিপির সম্পাদক সেলিনা পারভীন, দৈনিক সংবাদ-এর যুগ্ম সম্পাদক শহীদুল্লা কায়সার, অধ্যাপক গিয়াসউদ্দিন আহমেদ, অধ্যাপক সিরাজুল হক খান, ড. মো. মুর্তজা, ড. আবুল খায়ের, ড. ফয়জুল মহিউদ্দিন, অধ্যাপক রাশিদুল হাসান, অধ্যাপক আনোয়ার পাশা, অধ্যাপক সন্তোষ ভট্টাচার্য, অধ্যাপক মোফাজ্জল হায়দার চৌধুরী, অধ্যাপক মুনীর চৌধুরী, ক্লিনিক্যাল মেডিসিন ও কার্ডিওলজির অধ্যাপক ফজলে রাব্বী ও চক্ষু বিশেষজ্ঞ ডা. আলীম চৌধুরী। একাত্তরের ১০ ডিসেম্বর দিবাগত রাত থেকে ১৫ ডিসেম্বর পর্যন্ত এই বুদ্ধিজীবীদের অপহরণের পর হত্যা করা হয়। তাদের মধ্যে কয়েকজনের মরদেহ পরে রায়েরবাজার ও মিরপুর বধ্যভূমিতে পাওয়া গেছে, কয়েকজনের মরদেহের খোঁজ মেলেনি।

তথ্যসূত্র

বহি:সংযোগ 

১৯৪৮-এ জন্ম
জীবিত ব্যক্তি
রাজাকার
যুক্তরাজ্যের নাগরিকীকৃত নাগরিক
ইংল্যান্ডে বাংলাদেশী অভিবাসী
ব্রিটিশ বাংলাদেশী
বাংলাদেশী সাংবাদিক
বাংলাদেশী আদালত কর্তৃক মৃত্যুদণ্ডপ্রাপ্ত আসামী
নাম-ম্খাই-স্ন্যিং-পো

নাম-ম্খাই-স্ন্যিং-পো () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।

জন্ম ও শিক্ষা 
নাম-ম্খাই-স্ন্যিং-পো ন্যাং-দ্কার-ম্দা'-শাম-বু () নামক স্থানে গ্নুব্স পরিবারে জন্মগ্রহণ করেন। তিনি পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পণ্ডিতের মধ্যেও একজন ছিলেন। তিনি ভারতে বজ্রহুঙ্কারের নিকট হতে বিশুদ্ধ হেরুকার সাধনার শিক্ষা নেন।

নির্বাসন 
ভারত থেকে শিক্ষালাভের পর নাম-ম্খাই-স্ন্যিং-পো তিব্বত ফিরে গেলে সেখানকার বৌদ্ধধর্ম বিরোধী বোন ধর্মী মন্ত্রীদের চক্রান্তে তাকে দক্ষিণ তিব্বতের ল্হো-ব্রাগ অঞ্চলে নির্বাসনে পাঠিয়ে দেওয়া হয়।

রচনা 
নবম শতাব্দীর প্রথমার্ধে স্কা-বা-দ্পাল-ব্র্ত্সেগ্স ও নাম-ম্খাই-স্ন্যিং-পো একত্রে ল্দান-দ্কার-মা () রচনা করেন। তিনি ও লা-সুম-র্গ্যাল-বা-ব্যাং-ছুব তিব্বত সম্রাজ্ঞী য়ে-শেস-ম্ত্শো-র্গ্যালের জীবনী রচনা করেন।

তথ্যসূত্র

আরো পড়ুন 
 Capriles, Elías (2003). Buddhism and Dzogchen: The Doctrine of the Buddha and the Supreme Vehicle of Tibetan Buddhism. Part One Buddhism: A Dzogchen Outlook. Source: http://eliascapriles.dzogchen.ru/buddhismanddzogchen1.pdf (accessed: Saturday, August 23, 2008)
 Dharma Dictionary (18 December 2005). Namkhai Nyingpo. Source:  (accessed: Saturday, August 23, 2008)
 The Nyingma School of Tibetan Buddhism; HH Dudjom Rinpoche, ed. and trans. by Gyurme Dorje and Matthew Kapstein; Wisdom Publications, 1991
 Dargyay, Eva M. (author) & Wayman, Alex (editor) (1977, 1998). The Rise of Esoteric Buddhism in Tibet. Second revised edition, reprint.Delhi, India: Motilal Banarsidass Publishers Pvt Ltd. Buddhist Tradition Series Vol.32.  (paper)
 Nyingpo, Namkhai (author); Tulku, Tarthang (translator) (1983). Mother of knowledge: the enlightenment of Yeshe Tsogyal. Dharma Publishing. 
 Smith, Gene. 2006. “Siddha Groups and the Mahasiddhas in the Art and Literature of Tibet”. In Holy Madness: Portraits of Tantric Siddhas. New York: Rubin Museum of Art, p. 71.
 Tarthang Tulku. 1975. Bringing the Teachings Alive. Cazadero, CA: Dharma Publishing.
 Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp. 40–41.
 Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom.
 Gu ru bkra shis. 1990. Gu bkra'i chos 'byung. Beijing: Krung go'i bod kyi shes rig dpe skrun khang, p. 168.

তিব্বতী অনুবাদক
পদ্মসম্ভবের পঁচিশজন শিষ্য
(আই জাস্ট) ডাইড ইন ইয়োর আর্মস

(আই জাস্ট) ডাইড ইন ইয়োর আর্মস হলো বিখ্যাত ব্রিটিশ ব্যান্ড কাটিং ক্রিউ এর সবচেয়ে জনপ্রিয় গান। এই গানটির গীতিকার ব্যান্ডটির সদস্য নিক ভ্যান ইড। গানটি লেখেন নিক ভ্যান ইডি নিজেই। গানটি রিলিজ হয় ২৫ শে জুলাই ১৯৮৬ সালে। এছাড়া গানটির দুটি মিউজিক ভিডিও প্রকাশ করা হয়।
এটি যুক্তরাষ্ট্র, কানাডা এবং ফিনল্যান্ডে টপ চার্টে উঠে আসে। এছাড়াও টপ ফাইভে উঠে আসে যথাক্রমে যুক্তরাজ্য, আফ্রিকা, সুইডেন এবং সুইজারল্যান্ডে।

সাপ্তাহিক টপচার্ট

তথ্যসূত্র 

১৯৮৬-এ একক
১৯৮৭-এ একক
বিলবোর্ড হট ১০০-এর শীর্ষ একক
নরওয়ে এক-নম্বর একক
আরপিএম শীর্ষ সিঙ্গেলস এক-নম্বর একক
টেরি ব্রাউনের প্রযোজিত রেকর্ডিং গান
যৌনতা সম্পর্কে গান
১৯৮৬-এর গান
রক গীতিকাব্য
ভারতের সাধারণ নির্বাচন, ১৯৩৪

ভারতের সাধারণ নির্বাচন, ব্রিটিশ ভারতে ১৯৩৪ সালে অনুষ্ঠিত হয়েছিল। নির্বাচনে ভারতের জাতীয় কংগ্রেস কেন্দ্রীয় বিধানসভা পরিষদের সবচেয়ে বৃহত্তম দল হিসেবে আবির্ভূত হয়েছিল।

১৯৩৪ সালের নির্বাচনে মোট নির্বাচক ছিলেন ১,৪১৫,৮৯২ জন যাদের মধ্যে ১,১৩৫,৮৯৯ জন সংসদ সদস্যের জন্য নির্বাচন করেছিলেন। মোট ভোট গৃহীত হয়েছিল ৬০৮,১৯৮ টি। নির্বাচনটি ভারতীয় মহিলাদের জন্য প্রথম বছর হিসেবে গৃহীত হয়েছিল কারণ তারা এ নির্বাচনেই ভোট দেওয়ার অধিকার অর্জন করেছিল। ৮১,৬০২ জন নথিভুক্ত মহিলা ভোটারদের মধ্যে ৬২,৭৫৭ জন জাতীয় সংসদের নির্বাচনক্ষেত্র থেকে, শুধুমাত্র ১৪,৫০৫ জন ব্যালট ব্যবহার করেছিল।

ফলাফল 

প্রদেশের দ্বারা সদস্যপদ

১৯৪১ সালে দলের অবস্থান নিম্নরূপ:
কেন্দ্রীয় বিধানসভা পরিষদ

রাজ্য কাউন্সিল

তথ্যসূত্র 

১৯৩৪-এ ভারতে নির্বাচন
ভারতের সাধারণ নির্বাচন
ফিলিপ্‌স রেখা

ফিলিপ্‌স রেখা হল একটি আর্থনীতিতে বেকারত্বের হার ও মুদ্রাস্ফীতির মধ্যে একটি বিপরিতধর্মী রেখাচিত্র। রেখাটির মূল প্রতিপাদ্য বিষয় হল মুদ্রাস্ফীতির উচ্চহারের ফলে বেকারত্বের হার হ্রাস পায়। সাধারণত এই বিপরীতধর্মী সম্পর্ক স্বল্প সময়ের জন্য প্রযোজ্য হলেও বৃহৎ পরিসরে এবং বিসৃত সময়ের ব্যাবধানে এটি কার্যকর নয়। ফিলিপস রেখাটি বর্তমান অর্থনীতিতে একটি সরল তত্ত্ব হিসেবে গণ্য করা হয় কারণ এটি স্বল্প গভীরতায় মুদ্রাস্ফীতির প্রভাবে মুদ্রার সাধারণ গতিবৃদ্ধির ফলে অর্থনীতিতে যে প্রভাব পরে এবং তার ফলশ্রুতিতে বেকারত্বের হারে কি ধরনের স্বল্পমেয়াদী পরিবর্তন আসে শুধুমাত্র তাই তুলে ধরে। কিন্তু এই রেখায় সাধারণ কিছু সীমাবদ্ধতা থাকায় দীর্ঘমেয়াদী ফলাফল নির্ণয় করা সম্ভব হয় না।

ইতিহাস 

১৯৫৮ সালে নিউজিল্যান্ডে জন্মগ্রহণকারী অর্থনীতিবিদ উইলিয়াম ফিলিপ্‌স যুক্তরাজ্যে দি রিলেশন বিটুইন আনইমপ্লয়মেন্ট এন্ড দি রেট অফ চেঞ্জ অফ মানি ওয়েজ রেট ইন ইউনাইটেড কিংডম নামে একটি গবেষণাপত্র প্রকাশ করেন যা ইকোনোমিয়া নামে একটি ত্রৈমাসিক জার্নালে প্রকাশিত হয়। সেই গবেষণাপত্রে ফিলিপ্‌স জানান কীভাবে তিনি মুদ্রাস্ফীতি ও বেকারত্বের হারের মধ্যকার সম্পর্ক বহু বছর ধরে পর্যবেক্ষণ করেছেন। পরবর্তীতে পল স্যামুয়েলসন এবং রবার্ট সলও উইলিয়াম ফিলিপ্‌স এই গবেষণা নিয়ে কাজ করেন এবং একই জাতীয় ফলাফল প্রাপ্ত হন অর্থাৎ মুদ্রাস্ফীতি বাড়লে বেকারত্বের হার কমে।

১৯২০ সালের দিকে মার্কিন অর্থনীতিবিদ ইরভিং ফিশার ফিলিপ্‌স রেখার মত প্রায় সমগ্রোত্রিয় এবং একই ধরনের রৈখিক সম্পর্কের খোঁজ পেয়েছিলেন। তবে ফিলিপ্‌স রেখায় অর্থ মজুরির গতিবিধি সম্পর্কে বর্ণনা রয়েছে।

নাইরু 
ইংরেজি ভাষায় নাইরু (NAIRU) শব্দটির পূর্ন রূপ হল নন এক্সিলারেটীং ইনফ্লেশন রেট অফ আনইমপ্লয়মেন্ট বা মুদ্রাস্ফীতির এমন একটি হার যাতে বেকারত্বের হারে কোন ধরনের পরিবর্তন আসে না। এটিকে বেকারত্বের প্রাকৃতিক হারও বলা হয়ে থাকে। এই নাইরুই স্বল্পমেয়াদী ও দীর্ঘমেয়াদী ফিলিপস রেখার মধ্যে পার্থক্য সৃষ্টি করে। স্বল্পমেয়াদী ফিলিপস রেখা একটি সাধারণ ফিলিপস রেখার মত হলেও দীর্ঘমেয়াদে এই রেখা খানিকটা পরিবর্তিত হয়ে প্রাকৃতিক বেকারত্বের একটি স্থায়ী সূচক তৈরী করে।

তথ্যসূত্র

আরও পড়ুন 
 Federal Reserve Bank of Boston, "Understanding Inflation and the Implications for Monetary Policy: A Phillips Curve Retrospective" , FRBB Conference Series 53, June 9–11, 2008, Chatham, Massachusetts.
 Samuelson, Paul, Foreword to "Understanding Inflation and the Implications for Monetary Policy: A Phillips Curve Retrospective", FRBB Conference Series 53, June 9–11, 2008, Chatham, Massachusetts.

বহিঃসংযোগ 
 Left critique of Phillips Curve from Dollars & Sense magazine
 A Critique of the Phillips Curve by Charles Oliver, Ludwig von Mises Institute, February 9, 1999 (includes the article "Who's Afraid Of A Red-Hot Economy?", Investor's Business Daily, February 9, 1999)
 Audio speech by Jeffery Herbener at the Ludwig Von Mises Institute.

বেকারত্ব
অর্থনৈতিক বক্রতা
মুদ্রানীতি
১৯৫৮-এ অর্থনীতি
চেঙ্গলপট্টু পঞ্চায়েত সমিতি

চেঙ্গলপট্টু পঞ্চায়েত সমিতি হল ভারতের তামিলনাড়ু রাজ্যের কাঞ্চীপুরম জেলার একটি পঞ্চায়েত সমিতি। এই পঞ্চায়েত সমিতির প্রধান কার্যালয় চেঙ্গলপট্টু শহরে অবস্থিত।

জনপরিসংখ্যান 
২০১১ সালের জনগণনা অনুসারে, চেঙ্গলপট্টু পঞ্চায়েত সমিতির জনসংখ্যা ৫৭১২৫৪। এর মধ্যে ২৮৮৪২২ জন পুরুষ ও ২৮২৮৪৩ জন মহিলা। লিঙ্গানুপাত প্রতি ১০০০ পুরুষে ৯৮১ জন মহিলা। এই পঞ্চায়েত সমিতির সাক্ষরতার হার ৭৭.৫৬%। ছয় বছর বয়সের নিচে পুরুষের সংখ্যা ২৯৪৯২ ও মহিলার সংখ্যা ২৮৪৭৬।

পাদটীকা

বহিঃসংযোগ 

কাঞ্চীপুরম জেলার পঞ্চায়েত সমিতি
অষ্টভুজকরম

অষ্টভুজকরম বা অষ্টবুজা পেরুমাল মন্দির হল ১০৮টি দিব্য দেশমের মধ্যে একটি। যা দক্ষিণ ভারতের তামিলনাড়ু রাজ্যের কাঞ্চীপুরমে অবস্থিত। এটি আলোয়ার নামে পরিচিত বারো জন সন্ত কবির দ্বারা পূজিত বিষ্ণুমন্দির। এটি দ্রাবিড় স্থাপত্য শৈলীতে নির্মিত। এখানে বিষ্ণু অষ্ট ভুজা পেরুমল এবং তাঁর সহধর্মিণী লক্ষ্মী আলামেলুমাঙ্গাই হিসাবে পূজিত হন।

মন্দিরটি ৮ম শতাব্দীর শেষভাগের পল্লবদের দ্বারা পরবর্তীতে মধ্যযুগীয় চোল এবং বিজয়নগর রাজাদের অবদানে সংস্কার করা হয়েছিল বলে মনে করা হয়। মন্দিরের দেয়ালে তিনটি শিলালিপি রয়েছে, দুটি কুলোথুঙ্গা চোল প্রথম (১০৭০-১১২০ CE) এর সময়কালের এবং একটি রাজেন্দ্র চোল (১০১৮-৫৪ CE) এর সময়কালের। একটি গ্রানাইট প্রাচীর মন্দিরটিকে ঘিরে রেখেছে, সমস্ত মন্দির এবং দুটি জলের দেহকে ঘিরে রেখেছে। মন্দিরে একটি চার-স্তর বিশিষ্ট রাজগোপুরম, মন্দিরের প্রবেশদ্বার টাওয়ার রয়েছে।

মন্দিরে ছয়টি দৈনিক আচার এবং তিনটি বার্ষিক উৎসব অনুষ্ঠিত হয়। মন্দিরটি তামিলনাড়ু সরকারের হিন্দু ধর্মীয় ও এনডাউমেন্ট বোর্ড দ্বারা রক্ষণাবেক্ষণ ও পরিচালনা করা হয়।

মন্দির 
মন্দিরটি ছোটো মন্দির। এতে একটি কুণ্ড (পবিত্র পুকুর) ও তিনটি গোপুরম আছে। মন্দিরের প্রধান দেবতা হলেন "অষ্টভুজ পেরুমল"-রূপী বিষ্ণু। এখানে "তায়ার" বা তার পত্নী লক্ষ্মীর জন্যও একটি মন্দির আছে। যিনি এখানে "আলারমেল মাঙ্গাই তায়ার" নামে পূজিত হন। এখানে হনুমান, আলোয়ার, অণ্ডাল, সুদর্শন চক্র ও সরবেশ্বরেরও মন্দির আছে।

কিংবদন্তি 
সরস্বতী ব্রহ্মার যজ্ঞ নষ্ট করতে অনেকগুলি অসুর পাঠিয়েছিলেন। বিষ্ণু তাদের সবাইকে বধ করেন। শেষ পর্যন্ত সরস্বতী এক ভয়ানক সাপকে পাঠান। তাকে বধ করতে বিষ্ণু "অষ্টভুজ পেরুমল" বা আট হাতে আট অস্ত্রধারী মূর্তি গ্রহণ করেন। সাপটিকে যজ্ঞশালার বায়ুকোণে পাওয়া গিয়েছিল। এই জায়গাটিই এখন এই মন্দিরের "সরবেশ্বরণ" অংশ।

অন্য মতে, এই মন্দিরটির সঙ্গে বিষ্ণুর "গজেন্দ্র মোক্ষ" কীর্তির সঙ্গে সম্পর্ক আছে। বিষ্ণু হস্তিরাজ গজেন্দ্রকে অভিশাপ থেকে উদ্ধার করার জন্য অবতীর্ণ হয়েছিলেন।

তথ্যসূত্র

বহিঃসংযোগ 

 Sri Ashtabhuja Perumal Temple, Ashtabhujam Divyadesam
 About AdiKesavaPerumal Temple
 About Ashtabujankaram

‎

দিব্য দেশম্
কাঞ্চীপুরমের হিন্দু মন্দির
তামিলনাড়ুর মন্দির
একোত্তর আগম

একোত্তর আগম () একটি প্রাচীন ভারতীয় বৌদ্ধ শাস্ত্র ও সূত্র পিটকের পাঁচটি আগমের মধ্যে একটি। শুধুমাত্র চীনা ভাষায় এই আগমের অস্তিত্ব রয়ে গেছে। মূল সংস্কৃত ভাষাতে এই গ্রন্থের অস্তিত্ব লুপ্ত হয়ে গেছে। চীনা দাজাংজিং () গ্রন্থে চারটি আগমের মধ্যে একোত্তর আগম একটি।

ইতিহাস 

৩৮৪ খ্রিষ্টাব্দে ধর্মনন্দী একোত্তর আগমের সম্পূর্ণ অনুবাদ করেন এবং ৩৯৮ খ্রিষ্টাব্দে গৌতম সংঘদেব সম্পাদনা করেন। সর্বাস্তিবাদ না মহাসংঘিকার মধ্যে কোন সম্প্রদায় এই গ্রন্থ রচনা করেছেন, তা নিয়ে দ্বিমত রয়েছে। আবার যেহেতু এই আগমে ধর্মগুপ্তক সম্প্রদায়ের সঙ্গে সামঞ্জস্যপূর্ণ এবং মহাসংঘিকা সম্প্রদায়ের সঙ্গে বিপরীতধর্মী বৌদ্ধ ভিক্ষুদের প্রতিমোক্ষ নিয়মের উল্লেখ রয়েছে, তাই এই আগম ধর্মগুপ্তক সম্প্রদায়দের দ্বারা রচিত বলেও অনুমান করা হয়। এতিয়েন লামোত্তের মতে, উত্তর পশ্চিম ভারত থেকে প্রাপ্ত মহাযান প্রভাবাধীন একটি পুঁথি থেকে একোত্তর আগমকে অনুবাদ করা হয়। পঞ্চম শতাব্দীর ধর্মগুপ্তক ভিক্ষু ও দীর্ঘ আগমের অনুবাদক বুদ্ধয়ষসের লেখনীতে এই বক্তব্যের সমর্থন পাওয়া যায় যখন তিনি লিখেছিলেন ধর্মগুপ্তক সম্প্রদায় মহাযান ত্রিপিটককে অঙ্গীভূত করে নেয়। একোত্তর আগমে মহাযান বৌদ্ধ ধর্মের পারমিতা তত্ত্ব লিখিত আছে।

অঙ্গুত্তর নিকায় 

একোত্তর আগম পালি ভাষায় রচিত থেরবাদ তিপিটকের সুত্ত পিটকের অঙ্গুত্তর নিকায়ের অনুরূপ। কিন্তু চীনা দাজাংজিং গ্রন্থে চারটি আগমের মধ্যে একমাত্র একোত্তর আগমের সঙ্গে থেরবাদ ত্রিপিটকের প্রচুর অমিল পাওয়া যায়। এমনকি অষ্টাঙ্গিক মার্গ সম্বন্ধীয় বৌদ্ধ ধর্মের মূল তত্ত্বও এই আগমে ভিন্ন।

আনাপানস্মৃতি সূত্র 

একোত্তর আগমে আনাপানস্মৃতি সূত্র একটি উল্লেখযোগ্য সূত্র। এই সূত্রে গৌতম বুদ্ধ তার পুত্র রাহুলকে আনাপানস্মৃতি সম্বন্ধে জ্ঞান প্রদান করেন। গৌতম বুদ্ধের নির্দেশমতো রাহুল ধ্যানের মাধ্যমে সমাধি লাভ করে অর্হত হয়ে তার অভিজ্ঞতা ও উপলব্ধি সম্বন্ধে বিস্তারিত প্রতিবেদন তার পিতার কাছে নিবেদন করেন। এই সূত্র থেরবাদ তিপিটকের সুত্ত পিটকের মজ্ঝিম নিকায়ের মহারাহুলোবাদ সুত্তের অনুরূপ।

পাদটীকা

তথ্যসূত্র

বহিঃসংযোগ 

 একোত্তর আগমের ইংরেজি অনুবাদ 
 একোত্তর আগম ১৭.১: আনাপানস্মৃতি সূত্র 
 মজ্ঝিম নিকায়: মহারাহুলোবাদ সুত্ত

আগম
ত্রিপিটক
চেঙ্গলপট্টু ধর্মপ্রদেশ

চেঙ্গলপট্টু রোমান ক্যাথলিক ধর্মপ্রদেশ () হল ভারতের মাদ্রাজ ও মায়লাপোর যাজকীয় প্রদেশের অধীনস্থ একটি ধর্মপ্রদেশ। এটি তামিলনাড়ু রাজ্যের কাঞ্চীপুরম জেলার চেঙ্গলপট্টু শহরে অবস্থিত।

ইতিহাস
২০০২ সালের ১৯ জুলাই মাদ্রাজ ও মায়লাপোর মেট্রোপলিটান মহাধর্মপ্রদেশের অধীনে চেঙ্গলপট্টু ধর্মপ্রদেশ গঠিত হয়।

নেতৃত্ব 
 বিশপ চিংলপুট (লাতিন আচার) 
 বিশপ অ্যান্থোনিসামি নীথিনাথন (১৯ জুলাই ২০০২ - বর্তমান)

পাদটীকা 
 Giga-Catholic Information
 Catholic Hierarchy

ভারতের রোমান ক্যাথলিক ধর্মপ্রদেশ
কাঞ্চীপুরম জেলায় খ্রিস্টধর্ম
রাজীব গান্ধী স্মারক স্থল

রাজীব গান্ধী স্মারক স্থল হল ভারতের তামিলনাড়ু রাজ্যের শ্রীপেরমবুদুরের একটি স্মারক স্থল। এইখানে ভারতের প্রাক্তন প্রধানমন্ত্রী রাজীব গান্ধী জঙ্গি হামলায় নিহত হয়েছিলেন। এই স্থানটি তামিলনাড়ুর কাঞ্চীপুরম জেলায় অবস্থিত। রাজ্যের রাজধানী চেন্নাই রাজীব গান্ধী স্মারক স্থলের নিকটে অবস্থিত। রাজীব গান্ধী যে পথে শেষবার হেঁটে গিয়েছিলেন সেই পথটির নামকরণ করা হয়েছে "আলোর পথ" বা "পাথ অফ লাইট"। বোমা বিস্ফোরণের স্থলটি সাতটি স্তম্ভ দিয়ে ঘেরা আছে। একটি পাথরের ফলকে সেই দিনের ঘটনার বিবরণ লেখা আছে। এখানকার লনে একটি বিশালাকার জাতীয় পতাকা উড্ডীয়মান অবস্থায় থাকে।

চিত্রশালা 

তামিলনাড়ুর স্মারক স্থল
তামিলনাড়ুর ভবন ও স্থাপনা
কাঞ্চীপুরম জেলা
রাজীব গান্ধীর স্মারক
নিকায়

নিকায় (পালি: निकाय) থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের বিভাগগুলিকে বলা হয়। নিকায় শব্দের পালি ভাষায় অর্থ সংকলন বা সংগ্রহ। নিকায় ত্রিপিটকের সূত্র পিটকের আগমের অনুরূপ।

থেরবাদ বৌদ্ধধর্ম 

থেরবাদ বৌদ্ধধর্মে সুত্ত পিটক পাঁচটি নিকায়ে বিভক্ত। এই পাঁচটি নিকায় হল 
 দীর্ঘ নিকায়
 মজ্ঝিম নিকায়
 সংযুত্ত নিকায়
 অঙ্গুত্তর নিকায়
 খুদ্দক নিকায়

তথ্যসূত্র

আরো পড়ুন 

 T.W. Rhys Davids & William Stede (eds.) (1921-5). The Pali Text Society’s Pali–English Dictionary. Chipstead: Pali Text Society. A general on-line search engine for the PED is available at http://dsal.uchicago.edu/dictionaries/pali/.

সুত্ত পিটক
থেরবাদ
ত্রিপিটক
শ্যামাকোলা

শ্যামাকোলা বা পানিকোলা পানিতে নিমজ্জিত বীরুৎজাতীয় গাছ। এরা রাম করোলা বা কাক্কোলাই নামেও পরিচিত।

আকার 

শ্যামাকোলা মাটিতে মূলীবদ্ধ থাকে। এর পাতা ভাসমান, স্বচ্ছ, চারপাশ খাড়া, গড়নের দিক থেকে প্রশস্ত ডিম্বাকার বা তাম্বুলাকৃতির। এরা সাধারণত ১০ থেকে ২৫ সেন্টিমিটার পর্যন্ত লম্বা হতে পারে। উপবৃত্তাকার এই পাতাগুলোর শিরা ৭ থেকে ১১টি, অভিসারী এবং মূলীয় অংশ ক্রমশ একত্রিত হয়ে একটি বৃন্ত গঠন করে। এর বৃত্যংশ তিনটি। পাপড়ির সংখ্যা তিন এবং সাদা রঙের। নিম্নাংশ হলুদ দাগযুক্ত থাকে এবং দ্বিখণ্ডিত পুংকেশরের সংখ্যা ৬ থেকে ১৫টি। ফল ৩ থেকে ৪ সেন্টিমিটার দীর্ঘ ও এর শীর্ষ সরু হয়। বীজ অনেক হয় এবং দীর্ঘায়ত ও পুরু হয়। বর্ষাকাল প্রস্ফুটন মৌসুম।

বিস্তৃতি 
শ্যামাকোলা সাধারণত আফ্রিকা, অস্ট্রেলিয়া ও দক্ষিণ এশিয়ার কয়েকটি দেশে প্রাকৃতিকভাবেই জন্মে।

ব্যবহার 
শ্যামাকোলা সবজি হিসেবে খাওয়া যায়। গাছের বৃন্ত ও ফলক সবজি হিসেবে খাওয়া হয়। শিশুরা সাধারণত বীজ শুকিয়ে ভেজে খেতে পছন্দ করে।

গ্যালারি

তথ্যসূত্র 

 Neotropical Alismataceae

বহিঃসংযোগ 

উদ্ভিদ
জলজ উদ্ভিদ
নূরুল হক (দ্ব্যর্থতা নিরসন)

নূরুল হক নামটি নিম্নের ব্যক্তিবর্গকে নির্দেশ করতে পারেঃ
নুরুল হক (ক্যাপ্টেন) -বাংলাদেশ নৌবাহিনীর প্রথম অস্থায়ী প্রধান ছিলেন।
নূরুল হক (বীর উত্তম) -বীর উত্তম খেতাব প্রাপ্ত মুক্তিযোদ্ধা
 নূরুল হক (বীর বিক্রম) -বীর বিক্রম খেতাব প্রাপ্ত নৌ কমান্ডার
 নূরুল হক (বীর প্রতীক) -বীর প্রতীক খেতাব প্রাপ্ত মুক্তিযোদ্ধা
 নুরুল হক (রাজনীতিবিদ) –বাংলাদেশের রাজনীতিবিদ যিনি ঢাকা-৯ আসনের সংসদ সদস্য ছিলেন।
 নুরুল হক (নোয়াখালীর রাজনীতিবিদ) –বাংলাদেশের রাজনীতিবিদ যিনি নোয়াখালী-৭ আসনের সংসদ সদস্য ছিলেন।
নুরুল হক (সচিব) –বাংলাদেশি সরকারি কর্মকর্তা যিনি শ্রম ও কর্মসংস্থান মন্ত্রণালয়ের সচিব ছিলেন।

আরও দেখুন 

 নুরুল হক নুর –বাংলাদেশের একজন ছাত্রনেতা ও  ডাকসুর ভিপি।
 নুরুল হক চৌধুরী –বাংলাদেশী আইনজীবী, রাজীতিবিদ, পাকিস্তানের এমএনএ ও মন্ত্রী ছিলেন।
 নুরুল হক মানিক –বাংলাদেশী ফুটবলার ছিলেন।
 মোহাম্মদ নূরুল হক বীর প্রতীক -বীর প্রতীক খেতাব প্রাপ্ত মুক্তিযোদ্ধা।
 মোহাম্মদ নূরুল হক (বীর প্রতীক) -বীর প্রতীক খেতাব প্রাপ্ত মুক্তিযোদ্ধা।
 নূরুল হক ভূঁইয়া -বাংলাদেশের রাজনীতিবিদ ও অধ্যাপক।

আরবি পুরুষবাচক প্রদত্ত নাম
পুরুষবাচক প্রদত্ত নাম
এহসান খান

এহসান খান একজন বাংলাদেশি স্থপতি ও নগর পরিকল্পনাবিদ।

প্রাথমিক জীবন ও শিক্ষা
স্থপতি এহসান খানের জন্ম ময়মনসিংহ শহরের নাটকঘর লেন এলাকায়। বাবার নাম ইউসুফ খান। তিনি একজন ব্যবসায়ী ছিলেন। মা সোবেহ আখতার একজন গৃহিণী ছিলেন। চার ভাই বোনদের মধ্যে এহসান খান দ্বিতীয়। ময়মনসিংহ জিলা স্কুল থেকে এসএসসি পাস করেন ১৯৮০ সালে। ১৯৮৩ সালে ময়মনসিংহের আনন্দ মোহন কলেজ থেকে কৃতিত্বের সঙ্গে এইচএসসি পাস করে ভর্তি হন বুয়েটের স্থাপত্য বিভাগে। স্থাপত্য নিয়ে পড়াশোনা কালীন তার সহপাঠী বন্ধুদের মধ্যে ছিলেন স্থপতি ইকবাল হাবিব ও ইসতিয়াক জহির তিতাস। এহসান খান বাংলাদেশ প্রকৌশল বিশ্ববিদ্যালয় থেকে স্থাপত্য বিষয়ে স্নাতক ডিগ্রি লাভ করেন ১৯৯১ সালে।

কর্মজীবন
১৯৯১ সালে বাংলাদেশ প্রকৌশল বিশ্ববিদ্যালয় (বুয়েট) থেকে স্থাপত্য বিষয়ে স্নাতক ডিগ্রি লাভের পর দুইজন সহপাঠী নিয়ে ‘ভিত্তি স্থপতিবৃন্দ’ নামে প্রতিষ্ঠান পরিচালনা করেন। তারপর ২০১০ সালে তিনি নিজেই ‘এহসান খান আর্কিটেক্টস’ নামের স্থাপত্য পরামর্শক প্রতিষ্ঠান গড়ে তোলেন।

‘ভিত্তি স্থপতিবৃন্দ’ প্রতিষ্ঠানে থাকাকালীন টিম লিডার হিসেবে টুঙ্গিপাড়ার বঙ্গবন্ধু সমাধি সৌধ, ধানমন্ডি লেক উন্নয়ন, টেকনাফের নিসর্গ ভিজিটর সেন্টার, হাতিরঝিল উন্নয়ন প্রকল্প, ডা: মিলন স্মৃতি সৌধ, জাতীয় কবি কাজী নজরুল সমাধি সৌধ, গুলশান বনানী লেক ব্রিজ ইত্যাদি প্রকল্পের মূল পরিকল্পনাকারী হিসেবে দায়িত্ব পালন করেন।

তার উল্লেখযোগ্য কাজের মধ্যে রয়েছে হাতিরঝিল উন্নয়ন প্রকল্প, গুলশান-১ এ সান্তা গ্লাস হাউস, বাংলাদেশ মহিলা সমিতি কমপ্লেক্স, স্থপতি ইনস্টিটিউট (আইএবি সেন্টার) কমপ্লেক্স, শান্তা ফোরাম, স্কাইমার্ক, শান্তা পিন্নাকল, বনানী ক্যান্টনমেন্টের ঢাকা গার্ডেন ও বীরসপ্তক, বেইলী রোডের মহিলা কমপ্লেক্স, গুলশান-২ সার্ভিস অ্যাপার্টমেন্ট আমারী ঢাকা, গুলশানের লেকসের অ্যাপার্টমেন্ট, নান্দুস রেস্টুরেন্ট, চট্টগ্রাম-এর এপোলো হসপিটাল, উত্তরার ডিপিএস স্কুল সিনিয়র সেকশন ইত্যাদি।

২০১০ সালে এহসান খান তার ন্যাচার ইন্টারপ্রিটেশন সেন্টার প্রকল্পের জন্য আগা খান অ্যাওয়ার্ড ফর আর্কিটেকচার-এর জন্য মনোনীত হন। এছাড়া বঙ্গবন্ধুর সমাধি ডিজাইনের জন্য তিনি বাংলাদেশ স্থপতি ইন্সটিটিউটের বর্ষসেরা স্থপতি পুরস্কার অর্জন করেন

উল্লেখযোগ্য কর্ম 
 নিসর্গ ঐরাবত ন্যাচার ইন্টারপ্রিটেশন সেন্টার, টেকনাফ
 বাংলাদেশ মহিলা সমিতি কমপ্লেক্স
 স্থপতি ইনস্টিটিউট (আইএবি সেন্টার) কমপ্লেক্স
 হাতিরঝিল উন্নয়ন প্রকল্প
 শেখ মুজিবুর রহমানের সমাধিসৌধ
 ধানমন্ডি লেক উন্নয়ন প্রকল্প
 শান্ত ফোরাম, স্কাইমার্ক, শান্তা পিন্নাকল

পুরস্কার 
 বাংলাদেশ স্থপতি ইনস্টিটিউট (আইএবি) বঙ্গবন্ধুর সমাধির নকশা করার জন্য বর্ষসেরা স্থপতি পুরস্কার
 জে.কে. আর্কিটেকচারের জন্য সিমেন্ট পুরস্কার
 বাংলাদেশ মহিলা সমিতি কমপ্লেক্স এবং ইনস্টিটিউট অফ আর্কিটেক্টস (আইএবি সেন্টার) কমপ্লেক্সের জন্য আর্কেশিয়া পুরস্কার।
 বেইলি রোডে মহিলা সমিতির জন্য ইন্ডিয়ান ইনস্টিটিউট অব আর্কিটেক্টস দ্বারা স্থাপত্যের জন্য বর্ষা পুরস্কার।

ব্যক্তিগত জীবন
তিনি ১৯৯৫ সালে বিয়ে করেন। স্ত্রীর নাম নুসরাত জাহান। তিনিও একজন স্থপতি। এই দম্পতি দুই কন্যা সন্তানের জনক জননী।

তথ্যসূত্র

বহিঃসংযোগ 

বাংলাদেশী স্থপতি
১৯৬৪-এ জন্ম
জীবিত ব্যক্তি
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
আধুনিকতাবাদী প্রকৌশলী
২০শ শতাব্দীর বাংলাদেশী স্থপতি
ময়মনসিংহের ব্যক্তি
আনন্দ মোহন কলেজ, ময়মনসিংহের প্রাক্তন শিক্ষার্থী
ময়মনসিংহ জিলা স্কুলের প্রাক্তন শিক্ষার্থী
ময়মনসিংহ জেলার ব্যক্তি
মঙ্গলযান

মঙ্গলযান ( ) হল মঙ্গল গ্রহের একটি অরবিটার। এটি ২০১৩ সালের ৫ই নভেম্বর পৃথিবীর কক্ষপথ থেকে সফলভাবে উৎক্ষেপণ করা হয়েছে। এটি উৎক্ষেপণ করেছে ভারতীয় মহাকাশ গবেষণা সংস্থা (ইসরো) এই অভিযানটি হল একটি "টেকনোলজি ডেমনস্ট্রেটর" প্রকল্প। আন্তঃগ্রহ অভিযানের জন্য প্রয়োজনীয় নকশা, পরিকল্পনা, ব্যবস্থাপনা ও অপারেশন-সংক্রান্ত প্রযুক্তির উন্নয়নের উদ্দেশ্যে এই অভিযানটি চালানো হচ্ছে।

মঙ্গলযান প্রোবটি ভারতের অন্ধ্রপ্রদেশ রাজ্যের শ্রীহরিকোটার সতীশ ধবন মহাকাশ কেন্দ্র ফার্স্ট লঞ্জ প্যাড থেকে একটি পোলার স্যাটেলাইট লঞ্চ ভেহিকল (পিএসএলভি) রকেট সি২৫-এর মাধ্যমে ২০১৩ সালের ৫ই নভেম্বর ভারতীয় সময় রাত ২:৩৮ নাগাদ উৎক্ষেপণ করা হয়েছে। লঞ্চ উইন্ডোটি প্রায় ২০ দিন দীর্ঘ। এটি শুরু হয়েছে ২৮ অক্টোবর। মঙ্গলযান ভারতের প্রথম আন্তঃগ্রহ অভিযান। এটি সফল  হয়েছে এবং ইসরো বিশ্বের চতুর্থ মহাকাশ সংস্থা হিসেবে মঙ্গলগ্রহে পৌছেছে।

ইতিহাস

অভিযানের লক্ষ্য

বৈজ্ঞানিক যন্ত্রপাতি

বর্তমান অবস্থা
২৪শে সেপ্টেম্বর ২০১৪ তারিখে মঙ্গলযান সফলতার সহিত মঙ্গলগ্রহর মহাকর্য বলের ভেতর প্রবেশ করে এবং ইহার কার্যক্রম শুরু করে। পূর্ববর্তী পরিকল্পনা ছিল যে মঙ্গলযান খুবি উচ্চমাত্রার একটি মঙ্গলগ্রহ কেন্দ্রিক উপবৃত্তাকার কক্ষপথে  পরিভ্রমন করবে, ৩.২ দিনে মঙ্গলগ্রহর চারিদিকে একবার এটির পরিভ্রমন সমাপ্ত হবে, গ্রহপৃষ্ঠ থেকে এই উপবৃত্তাকার কক্ষপথের সবচেয়ে দুরের বিন্দুর দূরত্ব ৮০,০০০ কিমি (৫০,০০০মাইল) এবং সবচেয়ে কাছের বিন্দুর দূরত্ব হবে ৪২৩ কিমি (২৬৩ মাইল)।

তথ্যসূত্র

বহিঃসংযোগ 

 Website for the launch of the Mars Orbiter Mission 
 Mission brochure of Mars Orbiter Mission 
 PSLV C25 rocket launch live video telecast
 

২০১৩-এ ভারত
ইসরোর মহাকাশযান
মঙ্গলগ্রহ বিচরণ যান